ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
25 ธ.ค. 2558

สรุปตลาดภาคเช้า  
ตลาดภาคเช้าปิดปรับตัวลดลง ขณะที่ตลาดหุ้นรอบบ้านเคลื่อนไหวไร้ทิศทาง ท่ามกลางการซื้อขายทีเบาบางจากภาพรวมตลาดที่ขาดปัจจัยใหม่ๆ และการอยู่ในช่วงวันหยุดปลายปี นำโดยแรงขายในหุ้นกลุ่มพลังงาน และสื่อสาร
 
แนวโน้ม ภาคบ่าย
คาดดัชนีมีแนวโน้มทรงตัวในช่วงบ่าย บนปริมาณการซื้อขายที่บางบาง เนื่องจากอยู่ในช่วงวันหยุดปลายปี โดยยังคงให้น้ำหนักการลงทุนในหุ้น Domestic Play ที่เกี่ยวข้องกับการบริโภคในประเทศ จากการกระตุ้นเศรษฐกิจของรัฐ ผ่านการลดภาษีที่ได้ประโยชน์จากนโยบายลดหย่อนภาษีจากค่าใช้จ่ายไม่เกิน 1.5 หมื่นบาท ในช่วงปลายปี
 
วิเคราะห์ทางเทคนิค
PIMO 
ราคาปิด 1.87 บาท
แนวรับ 1.86 บาท          
แนวต้าน 2.00  บาท
แนว Stop loss เมื่อราคาใกล้หลุด 1.82 บาท
กราฟ PIMO ฟอร์มตัวเป็นถ้วยหงายอย่างชัดเจน โดยในระยะสั้นกราฟกำลังจะดีดตัวเป็นสัญญาณซื้ออีกครั้งเนื่องจากการก่อตัวเป็นทรงสามเหลี่ยมพร้อมๆ กับ Stoch ที่เป็นสัญญาณซื้อแข็งแรงจะทำให้มีโอกาปรับตัวขึ้นต่อได้ไปยังแนวไหล่ขวาไม่น้อยกว่า 2 บาท แนะนำซื้อเก็งกำไร
 
เด็กแนว
SIM  สวัสดีวันคริสต์มาส ในปีนี้เราผ่านร้อนผ่านหนาวมาเยอะ ใครที่รอดมาถึงตรงนี้ถือว่ารอดแล้ว เพราะหุ้นมี down side risk ต่ำ จากนี้ไปจะดีขึ้นเรื่อยๆ  วันนี้วกกลับมาหา SIM หุ้นร้อนแรงตั้งแต่ต้นสัปดาห์ ด้วยประเด็นของการขายเครื่องโทรศัพท์มือถือทดแทนระบบเดิมที่ AIS จะต้องสั่งด่วนให้กับลูกค้า  
ล่าสุดนักวิเคราะห์ให้ข้อมูลว่า SIM น่าจะได้รับออเดอร์ราว 4 ล้านเครื่อง โดยมีสต็อกในมือทันที 5 แสนเครื่องส่งภายในปีนี้  ก็จะทำให้ไตรมาส 4/58 แนวโน้มออกมาดูดี ส่วนที่เหลือส่งต่อเนื่องในระยะเวลา 90 วัน นั่นหมายความว่ามูลค่ายอดขายอีก 2 พันล้านบาทจะเข้าในปีหน้า ทำให้ผลประกอบการไปใกล้เคียงกับปี 57 ที่มีกำไรราว 600 ล้านบาท หรือคิดเป็น EPS ราว 0.15 บาทเป็นอย่างน้อย
 เด็กแนวมองว่าราคาหุ้นในขณะนี้จึงยังไม่สะท้อนปัจจัยบวกอันนี้เท่าที่ควร  เนื่องจากราคาหุ้นควรจะวิ่งไประดับ 1.50 บาท และยืนอยู่ได้ไม่น้อยกว่านี้   ในรอบต้นสัปดาห์สามารถขึ้นไปชนได้แล้วแต่มีแรง take profit ลงมาจึงน่าจะเป็นรอบหมุนกลับให้ trading ใหม่อีกครั้งหนึ่ง
กราฟ SIM (60 นาที) กลับมาดีดตัวขึ้น โดยเกิดสัญญาณซื้อใน Stoch และทรงกราฟแท่งเทียนสร้างแนวสามเหลี่ยมที่จะดีดตัวขึ้นไปได้ โดยหากผ่าน 1.30 บาท จะเกิด follow buy ต่อไปยัง 1.40 บาท จึงแนะนำซื้อเก็งกำไร 